Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 204

2. § Amennyiben a feladó az átmeneti vasutakon felmerülő fuvarköltségeket magára vállalja, köteles a fuvarlevélnek „A feladó a következő átmeneti vasutakon vállalja magára a költségeket” rovatában feltüntetni ezeket a vasutakat a 12.5. számú mellékletben foglaltak szerinti cégjeleikkel. Ha a feladó egyetlen átmeneti vasúton felmerülő fuvarköltségeket sem vállalja magára, köteles a fuvarlevélnek „A feladó a következő átmeneti vasutakon vállalja magára a költségeket” rovatába bejegyezni: „Nem (Net )”. Azokat a fuvarköltségeket, amelyeket a feladó az átmeneti vasutakon nem vállalt magára, az átvevőre áthárítottnak kell tekinteni, és a rendeltetési állomáson attól beszedni. Abban az esetben, ha a feladó a fuvarlevélnek „A feladó a következő átmeneti vasutakon vállalja magára a költségeket” rovatába az előírt bejegyzést, a „Nem” szót nem írta be, az átmeneti vasutakon felmerülő fuvarköltségeket az átvevőre áthárítottnak kell tekinteni, és a rendeltetési állomáson attól beszedni. Abban az esetben, ha a kérdéses nemzetközi forgalomban alkalmazott átmeneti díjszabás szerint az átmeneti 2002/105/II. szám vasutakon végzett fuvarozás költségeit a feladónak kell megfizetnie, ezeknek a költségeknek az átvevőre történő áthárítása nem megengedett. Abban az esetben, ha a kérdéses nemzetközi forgalomban alkalmazott átmeneti díjszabás szerint az átmeneti vasutakon végzett fuvarozás költségeit az átvevőnek kell megfizetnie, ezeknek a költségeknek a feladó által történő megfizetése nem megengedett. Amennyiben a fuvardíj fizetése az átmeneti vasutakon költségviselő (szállítmányozó, bérmentesítési ügynök stb.) útján történik, a feladó a fuvarlevélnek „A feladó a következő átmeneti vasutakon vállalja magára a költségeket” rovatába köteles bejegyezni az átmeneti vasút — amelyen a fizetés történik — rövidített megnevezését, az illető átmeneti vasúton felmerülő költségeket fizető költségviselő megnevezését és a részére kiadott költségviselői kódszámot. A megjelölt adatokat a fuvarozásban részt vevő valamennyi átmeneti vasútra meg kell adni.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes